שלומי לנגר

שלמה (שלומי) לנגר (נולד ב-14 במאי 1962) הוא ראש המועצה המקומית אורנית בין השנים 2008–2018. מכהן כיום כמנכ"ל החברה הכלכלית חוף הכרמל.

ביוגרפיה
נולד בירושלים, ולמד בבית הספר תחכמוני. התגייס לשייטת 13, ובהמשך שירותו עבר לחיל המודיעין ושירת כמפקד הבסיס של יחידה 8200. לאחר שחרורו מן הצבא התגייס ליחידת המבצעים של שירות הביטחון הכללי, ושרת בה במשך 25 שנה כלוחם, כראש צוות וכראש ענף.

בתקופת האינתיפאדה השנייה מונה על ידי ראש המועצה המקומית אורנית למנהל מחלקת ביטחון, בטיחות ושעת חירום. בבחירות לרשויות המקומיות שהתקיימו בשנת 2008 נבחר לראשות המועצה המקומית אורנית, לאחר שרשימתו "יחד עם שלומי" זכתה בכ-75% מהקולות הכשרים. בבחירות 2013 לרשויות המקומיות נבחר לכהונה שנייה לאחר שזכה בכ-72% מהקולות. בבחירות לרשויות המקומיות ב-2018 התמודד שוב בראשות סיעת יחד. רשימתו זכתה ב-3 מושבים במליאת המועצה, אך יריבו ניר ברטל גבר עליו ונבחר לראשות המועצה.
כיהן גם כיו"ר דירקטוריון איגוד ערים לאיכות סביבה שומרון, יו"ר ועדת הנוער במרכז השלטון המקומי וכן דירקטור וחבר הנהלה במרכז למשק וכלכלה של המרכז.

ב-2019 התמנה למנכ"ל המועצה המקומית בית אריה-עופרים. ב-2022 התמנה למנכ"ל החברה הכלכלית חוף הכרמל. לקראת הבחירות לרשויות המקומיות שייערכו בנובמבר 2023, הודיע לנגר כי יתמודד לכהונה נוספת. 

למד לתואר ראשון במשפטים במכללת שערי מדע ומשפט, לתואר ראשון במדעי הרוח באוניברסיטת בר-אילן, לתואר שני במדיניות ציבורית באוניברסיטת רייכמן. מגשר מוסמך מטעם בית המשפט.

חיים אישיים
נשוי לוורד ואב לשלושה. מתגורר באורנית מאז 1991.

קישורים חיצוניים
 
 
 
 
 
 הנבחרת שלנו, סיעת יחד עם שלומי לנגר
 מאחורי הקלעים של השלטון המקומי: חלק א, ראיון בפודקאסט "מחברים דמוקרטיה לחיים" של המכון הדומקרטי
 מאחורי הקלעים של השלטון המקומי: חלק ב ראיון בפודקאסט "מחברים דמוקרטיה לחיים" של המכון הדומקרטי

הערות שוליים

ראשי המועצה המקומית אורנית
ראשי רשויות מקומיות שנבחרו ברשימה עצמאית
מנכ"לי רשויות מקומיות
מנכ"לים ישראלים
אנשי השב"כ
בוגרי בית הספר תחכמוני (ירושלים)
בוגרי המרכז האקדמי שערי מדע ומשפט
בוגרי אוניברסיטת בר-אילן
בוגרי המרכז הבינתחומי הרצליה
דירקטורים ישראלים
ישראלים שנולדו ב-1962